2018/0250 (COD)

SPOROČILO KOMISIJE

EVROPSKEMU PARLAMENTU



v skladu s členom 294(6) Pogodbe o delovanju Evropske unije



v zvezi s

stališčem Sveta glede sprejetja uredbe Evropskega parlamenta in Sveta o ustanovitvi Sklada za notranjo varnost

1.Ozadje

Datum predložitve predloga Evropskemu parlamentu in Svetu

(dokument COM(2018) 472 final – 2018/0250 COD): 13. junij 2018 Datum mnenja Evropskega ekonomsko-socialnega odbora: 17. oktober 2018 Datum stališča Evropskega parlamenta v prvi obravnavi: 13. marec 2019 Datum sprejetja delnega splošnega pristopa Sveta: 7. junij 2019 Datum sprejetja splošnega pristopa Sveta: 12. oktober 2020 Datum petega trialoga, na katerem je bil dosežen začasni politični dogovor o ključnih političnih elementih: 10. december 2020 Datum sprejetja stališča Sveta: 14. junij 2021

2.Cilj predloga Komisije

Komisija je v okviru večletnega finančnega okvira za obdobje 2021–2027 predložila predlog o prenovljenem in okrepljenem Skladu za notranjo varnost z namenom prispevati k visoki ravni varnosti v EU. Namen predloga je bil okrepiti splošni proračun Unije za notranjo varnost.

Sklad priznava, da ima notranja varnost sama po sebi čezmejno razsežnost in da je potreben odločen in usklajen odziv na ravni EU, in to tudi obravnava. Cilj sklada je povečati raven varnosti v EU, zlasti s preprečevanjem terorizma, radikalizacije, hudih kaznivih dejanj in organiziranega kriminala ter kibernetske kriminalitete in boja proti njim, s pomočjo žrtvam kaznivih dejanj in njihovo zaščito ter s pripravami na varnostne incidente, tveganja in krize, zaščito pred njimi in njihovim učinkovitim upravljanjem.

Kot je bilo ugotovljeno v prejšnjem programskem obdobju, je bila za boljšo podporo ciljem prejšnjega sklada potrebna večja prožnost pri njegovem upravljanju. Predlog za novi sklad zagotavlja tako prožnost, hkrati pa zagotavlja tudi, da se bo financiranje usmerilo v prednostne naloge in ukrepe Unije, ki Uniji prinašajo znatno korist. Zato so bili za obravnavanje spreminjajočih se operativnih izzivov in prednostnih nalog predlagani novi mehanizmi za dodeljevanje sredstev v okviru deljenega, neposrednega in posrednega upravljanja.

3.Pripombe k stališču Sveta

Stališče Sveta, kot je bilo sprejeto na prvi obravnavi, v celoti odraža politični dogovor med Evropskim parlamentom, Svetom in Komisijo, dosežen 10. decembra 2020. Glavne točke tega dogovora so bile:

Cilji in uvodna izjava o sodelovanju na področju obveščevalnih podatkov: Dosežen je bil dogovor, da se namesto novega, četrtega specifičnega cilja o sodelovanju na področju obveščevalnih podatkov vključi uvodna izjava.

Proračun: Finančna sredstva so bila usklajena z zneski, dogovorjenimi za večletni finančni okvir za obdobje 2021–2027, tj. na 1,9 milijarde EUR v tekočih cenah. Delež skupnih finančnih sredstev za tematski instrument se je zmanjšal s 40 % na 30 %. Poleg tega je bil ohranjen predlog Komisije o pogojih za pridobitev dodatnih sredstev v fazi vmesnega pregleda. Kot je bilo predlagano, mora država članica za to, da bi bila upravičena do dodatnih sredstev za svoj program v okviru vmesnega pregleda, predložiti zahtevke za plačilo, ki zajemajo vsaj 10 % začetnih dodelitev za zadevni program.

Minimalni odstotni deleži: Minimalni odstotni deleži za dodelitev sredstev za specifične cilje so:

(a)vsaj 10 % sredstev za programe držav članic se dodeli za specifični cilj o izmenjavi informacij;

(b)vsaj 10 % sredstev za programe držav članic se dodeli za specifični cilj o operativnem sodelovanju.

Države članice lahko v svojih programih v ustrezno utemeljenih primerih odstopajo od najnižjih odstotnih deležev financiranja.

Področje uporabe podpore: Upravičeni ukrepi v okviru ciljev Sklada iz Priloge III k Skladu za notranjo varnost se bodo upravljali na naslednji način: